
DR 30.10.2012 83 

 
Puan Fong Po Kuan [Batu Gajah]: Jalan luar bandar. Terima kasih Yang 

Berhormat Timbalan Menteri. Tadi saya ada bangkitkan di bawah butiran jalan-jalan luar 
bandar diperuntukkan sebanyak RM1.19 bilion. Saya hendak tahu bagaimanakah pihak 
kementerian akan memastikan bahawa jalan-jalan yang dilaksanakan itu dapat disiapkan 
dalam tempoh yang dijadualkan.  

■1810 

Apakah selepas penemuan audit itu dengan teguran-tegurannya pihak 
kementerian akan mengadakan satu task force atau jawatankuasa tertentu untuk 
memastikan peruntukan untuk bajet yang akan datang ini sangat tinggi agar projek-projek 
ini dapat disiapkan dalam tempoh yang dijadualkan dan mengikut spesifikasi. Tadi saya ada 
bagi contoh audit kata ada jalan dinaiktarafkan selebar macam ini tetapi jambatan yang 
sedia ada selebar setengah daripada keluasan jalan yang telah dilebarkan tersebut 
mengakibatkan jalan itu tidak selamat. Jadi, aspek-aspek, perkara-perkara ini yang telah 
ditegur oleh audit apakah kementerian akan memastikan ia tidak berulang lagi dengan 
peruntukan untuk tahun depan itu RM1.19 bilion tersebut dapat dimanfaatkannya dan 
menjalankan projek dengan sewajarnya dan sebaiknya. Tidak ada kelewatan, tidak ada 
projek sakit dan semua dilaksanakan mengikut spesifikasinya. Terima kasih Yang 
Berhormat Timbalan Menteri.   

Dato’ Haji Hasan bin Malek: Terima kasih Yang Berhormat Batu Gajah. Teguran 
itu kita ambil dengan positif dan kita minta juga suara ini akan dapat didengar oleh pihak 
pelaksana-pelaksana yang lain. Hajat kita memang hendakkan sesuatu itu menepati masa 
dan sebagainya. Akan tetapi apakan daya kadang kala di luar kemampuan kementerian 
atau pun di luar kemampuan dari segi cuaca dan sebagainya, ini tidak dapat kita elakkan.  
Ini kita kena terima hakikat yang sebenarnya. Ada hakikat-hakikat yang kita tidak boleh 
lawan.   

Walau bagaimanapun, saya sudah sebut tadi kita di kementerian telah pun 
mengadakan satu mesyuarat khusus untuk membincangkan tentang Laporan Audit itu dan 
bagaimana seharusnya benda ini tidak berulang balik. Kalau hendak ikut kan bandingan 
dengan tahun lepas, tahun ini sudah ada penambahbaikan dan kita minta insya-Allah pada 
masa yang akan datang ini akan kita tambah baikkan lagi. Satu lagi saya sebut task force 
tadi. Kita ada task force. Kalau Yang Berhormat Batu Gajah memikir ada sesatu you let me 
know dan kita akan cuba hantar task force ini untuk melihat teguran-teguran daripada Yang 
Berhormat.   

Saya pergi kepada Yang Berhormat Sri Gading. Yang Berhormat Sri Gading, 
alhamdulillah. Terima kasihlah di atas pandangan tadi. Ucapan yang cukup ikhlas. Cuma 
Yang Berhormat Sri Gading ada memohon supaya pemasangan lampu jalan kampung 
diteruskan. Dicadangkan juga KKLW menekankan tugas-tugas mengoperasi LJK yang telah 
dipasang. Tuan Pengerusi, seperti yang telah saya jelaskan sebelum ini, kementerian akan 
meneruskan pemasangan LJK. Pada tahun 2013 khusus untuk negeri Johor sejumlah 
10,500 LJK telah diluluskan untuk pemasangan pada tahun 2013- 10,000 unit. Terima 
kasih. Belum apa-apa pun sudah cakap terima kasih. Eloklah kawan-kawan lain itu contohi 
lah apa yang Barisan Nasional ini buat.   

Datuk Haji Mohamad bin Haji Aziz [Sri Gading]: Orang berbudi kita berbahasa, 
orang memberi kita merasa.  Terima kasih.   

Dato’ Haji Hasan bin Malek: Terima kasih lah.  Mengenai kerja-kerja operasi dan 
selenggara lampu-lampu jalan yang telah siap dipasang, kementerian bekerjasama 
bersama TNB. Tadi ada timbul soal kerjasama. Jadi untuk memastikan semua lampu jalan 
yang siap dipasang diselenggarakan secara sistematik sehingga tahun 2010 sejumlah 
17,724 unit lampu jalan kampung telah siap dipasang di negeri Johor dan kementerian 
membelanjakan sejumlah RM3.03 juta setahun untuk mengoperasi lampu jalan kampung 
berkenaan. Maknanya dari segi penyelenggaraan dia.   

Yang Berhormat Kuala Krai. Tidak ada.   

Tuan Pengerusi [Datuk Ronald Kiandee]: Yang Berhormat panjang lagi Yang 
Berhormat.   

Dato’ Haji Hasan bin Malek: Panjang Yang Berhormat.   

Tuan Pengerusi [Datuk Ronald Kiandee]: Bolehlah jawab bertulis ya.   



Puan Fong Po Kuan [Batu Gajah]: Jalan luar bandar. Terima kasih Yang. Berhormat Timbalan Menteri. Tadi saya ada bangkitkan di bawah butiran jalan-jalan luar bandar diperuntukkan sebanyak RM1.19 bilion. Saya hendak tahu bagaimanakah pihak kementerian akan memastikan bahawa jalan-jalan yang dilaksanakan itu dapat disiapkan dalam tempoh yang dijadualkan. #1810. Apakah selepas penemuan audit itu dengan teguran-tegurannya pihak kementerian akan mengadakan satu task force atau jawatankuasa tertentu untuk memastikan peruntukan untuk bajet yang akan datang ini sangat tinggi agar projek-projek ini dapat disiapkan dalam tempoh yang dijadualkan dan mengikut spesifikasi. Tadi saya ada bagi contoh audit kata ada jalan dinaiktarafkan selebar macam ini tetapi jambatan yang sedia ada selebar setengah daripada keluasan jalan yang telah dilebarkan tersebut mengakibatkan jalan itu tidak selamat. Jadi, aspek-aspek, perkara-perkara ini yang telah ditegur oleh audit apakah kementerian akan memastikan ia tidak berulang lagi dengan peruntukan untuk tahun depan itu RM1.19 bilion tersebut dapat dimanfaatkannya dan menjalankan projek dengan sewajarnya dan sebaiknya. Tidak ada kelewatan, tidak ada projek sakit dan semua dilaksanakan mengikut spesifikasinya. Terima kasih Yang Berhormat Timbalan Menteri. Dato' Haji Hasan bin Malek: Terima kasih Yang Berhormat Batu Gajah. Teguran itu kita ambil dengan positif dan kita minta juga suara ini akan dapat didengar oleh pihak pelaksana-pelaksana yang lain. Hajat kita memang hendakkan sesuatu itu menepati masa dan sebagainya. Akan tetapi apakan daya kadang kala di luar kemampuan kementerian atau pun di luar kemampuan dari segi cuaca dan sebagainya, ini tidak dapat kita elakkan. Ini kita kena terima hakikat yang sebenarnya. Ada hakikat-hakikat yang kita tidak boleh lawan. Walau bagaimanapun, saya sudah sebut tadi kita di kementerian telah pun mengadakan satu mesyuarat khusus untuk membincangkan tentang Laporan Audit itu dan bagaimana seharusnya benda ini tidak berulang balik. Kalau hendak ikut kan bandingan dengan tahun lepas, tahun ini sudah ada penambahbaikan dan kita minta insya-Allah pada masa yang akan datang ini akan kita tambah baikkan lagi. Satu lagi saya sebut task force tadi. Kita ada task force. Kalau Yang Berhormat Batu Gajah memikir ada sesatu you let me know dan kita akan cuba hantar task force ini untuk melihat teguran-teguran daripada Yang Berhormat. Saya pergi kepada Yang Berhormat Sri Gading. Yang Berhormat Sri Gading, alhamdulillah. Terima kasihlah di atas pandangan tadi. Ucapan yang cukup ikhlas. Cuma Yang Berhormat Sri Gading ada memohon supaya pemasangan lampu jalan kampung diteruskan. Dicadangkan juga KKLW menekankan tugas-tugas mengoperasi LJK yang telah dipasang. Tuan Pengerusi, seperti yang telah saya jelaskan sebelum ini, kementerian akan meneruskan pemasangan LJK. Pada tahun 2013 khusus untuk negeri Johor sejumlah 10,500 LJK telah diluluskan untuk pemasangan pada tahun 2013- 10,000 unit. Terima kasih. Belum apa-apa pun sudah cakap terima kasih. Eloklah kawan-kawan lain itu contohi lah apa yang Barisan Nasional ini buat. Datuk Haji Mohamad bin Haji Aziz [Sri Gading]: Orang berbudi kita berbahasa, orang memberi kita merasa. Terima kasih. Dato' Haji Hasan bin Malek: Terima kasih lah. Mengenai kerja-kerja operasi dan selenggara lampu-lampu jalan yang telah siap dipasang, kementerian bekerjasama bersama TNB. Tadi ada timbul soal kerjasama. Jadi untuk memastikan semua lampu jalan yang siap dipasang diselenggarakan secara sistematik sehingga tahun 2010 sejumlah 17,724 unit lampu jalan kampung telah siap dipasang di negeri Johor dan kementerian membelanjakan sejumlah RM3.03 juta setahun untuk mengoperasi lampu jalan kampung berkenaan. Maknanya dari segi penyelenggaraan dia. Yang Berhormat Kuala Krai. Tidak ada. Tuan Pengerusi [Datuk Ronald Kiandee]: Yang Berhormat panjang lagi Yang Berhormat. Dato' Haji Hasan bin Malek: Panjang Yang Berhormat. Tuan Pengerusi [Datuk Ronald Kiandee]: Bolehlah jawab bertulis ya.